
Здравейте!  

Януари месец, 2020г., бях осъден на 3 (три) месеца условно и ми бе отнето свидетелството за управление на МПС за срок от 3(три) месеца, за престъпление по чл.343б, ал.3 от НК (шофиране след употреба на алкохол и или наркотични вещества). След поредица обжалвания на 11.01.2021г., Апелативен съд гр. София ме оправда – ОКОНЧАТЕЛНО.  

 Въпросът ми е: имам ли право да подам иск за обезщетение, заради това че бях несправедливо осъден?


Ако някой адвокат прояви интерес , моля да се свърже с мен на email: yan.mar@outlook.com


 

Имам ли право на обезщетение?
=============================

 

Здравейте,


съгласно чл. 2 от Закона за отговорността на държавата и общините за вреди държавата отговаря за вредите, причинени на граждани от разследващите органи, прокуратурата или съда, при:  

1. задържане под стража, включително като мярка за неотклонение, домашен арест, когато са били отменени, прилагане от съда на задължително настаняване и лечение или принудителни медицински мерки, когато те бъдат отменени, както и при всички други случаи на лишаване от свобода в нарушение на чл. 5, § 1 от Конвенцията за защита на правата на човека и основните свободи, съставена в Рим на 4 ноември 1950 г. (ратифицирана със закон – ДВ, бр. 66 от 1992 г.) (обн., ДВ, бр. 80 от 1992 г.; изм., бр. 137 от 1998 г.; попр., бр. 97 от 1999 г. и бр. 38 от 2010 г.), наричана по-нататък “Конвенцията”;  

2. нарушаване на права, защитени от чл. 5, § 2 – 4 на Конвенцията;  

3. обвинение в извършване на престъпление, ако лицето бъде оправдано или ако образуваното наказателно производство бъде прекратено поради това, че деянието не е извършено от лицето или че извършеното деяние не е престъпление, или поради това, че наказателното производство е образувано, след като наказателното преследване е погасено по давност или деянието е амнистирано;  

4. налагане на наказание по Наказателния кодекс или на административно наказание, когато лицето бъде оправдано или административното наказание бъде отменено.


Следва внимателно да се прегледат документите по делото и влязлото в сила съдебно решение за точен и коректен отговор.


Поздрави,  

адв. Николина Митова  

тел. 0898 303092


